Държавен вестник, бр. 54, 2003 г., стр. 9

Б Р О Й  54
Д Ъ Р Ж А В Е Н   В Е С Т Н И К
С Т Р .  9
МИНИСТЕРСКИ СЪВЕТ
ПОСТАНОВЛЕНИЕ № 124
ОТ 6 ЮНИ 2003 Г.
за създаване на държавни културни институти
МИНИСТЕРСКИЯТ СЪВЕТ
П О С Т А Н О В И :
Чл. 1. Създава:
1. Държавен музикално-драматичен театър
“Кадрие Лятифова” – държавен културен инс-
титут, със седалище Кърджали;
2. Държавен музикално-драматичен театър
“Назъм Хикмет” – държавен културен инсти-
тут, със седалище Разград.
Чл. 2. Държавните културни институти по
чл. 1 са с предмет на дейност: създаване и пред-
ставяне пред публика на музикални, танцови и
театрални спектакли; съхраняване елементите
на турската идентичност – език, традиции и
културно наследство; насърчаване духа на тър-
пимост и диалог между различните култури.
Чл. 3. Устройството и дейността на държавни-
те културни институти по чл. 1 се уреждат с пра-
вилници, издадени от министъра на културата.
Заключителни разпоредби
§ 1. Министърът на културата в срок един
месец от влизането в сила на постановлението
издава правилници за устройството и дейност-
та на държавните културни институти по чл. 1.
§ 2. В приложение № 2 към чл. 5, ал. 2 от
Постановление № 204 на Министерския съвет
от 1999 г. за определяне на второстепенни раз-
поредители с бюджетни кредити към министъ-
ра на културата и за преобразуване и закриване
на държавни културни институти (обн., ДВ, бр.
105 от 1999 г.; изм. и доп., бр. 112 от 1999 г., бр.
24, 49, 64 и 94 от 2000 г., бр. 24, 28 и 88 от 2001 г.,
бр. 9, 26 и 65 от 2002 г. и бр. 1 и 46 от 2003 г.) се
правят следните изменения и допълнения:
1. В т. 2 числото “1820” се заменя с “1814”.
2. Точка 2.19 се изменя така:
“2.19. Драматично-куклен театър “Констан-
тин Величков” – Пазарджик.”
3. В т. 3 числото “1527” се заменя с “1567”.
4. Създават се т. 3.13 и 3.14:
“3.13. Държавен музикално-драматичен те-
атър “Кадрие Лятифова” – Кърджали;
3.14. Държавен музикално-драматичен теа-
тър “Назъм Хикмет” – Разград.”
§ 3. Постановлението се приема на основа-
ние чл. 5, ал. 1 от Закона за закрила и развитие
на културата.
§ 4. Изпълнението на постановлението се
възлага на министъра на културата.
§ 5. Постановлението влиза в сила от деня на
обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
34662
ПОСТАНОВЛЕНИЕ № 125
ОТ 6 ЮНИ 2003 Г.
за приемане на Наредба за условията и реда за
етикетиране на продукти за растителна защита
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за ус-
ловията и реда за етикетиране на продукти за
растителна защита.
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за условията и реда за етикетиране на продукти
за растителна защита
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат условията и
редът за етикетиране на продукти за растител-
на защита (ПРЗ), предназначени за предлагане
на пазара.
Чл. 2. Разрешените ПРЗ се предлагат на паза-
ра, когато са етикетирани по реда на наредбата.
Г л а в а  в т о р а
УСЛОВИЯ И РЕД ЗА ЕТИКЕТИРАНЕ НА
ПРОДУКТИ ЗА РАСТИТЕЛНА ЗАЩИТА
Чл. 3. Етикетите на продуктите за расти-
телна защита трябва да отговарят на изисква-
нията на чл. 7 от Закона за защита от вредно-
то въздействие на химичните вещества, пре-
парати и продукти (ЗЗВВХВПП) и на глава
трета, раздел III от Наредбата за класифици-
ране, етикетиране и опаковане на съществу-
ващи и нови химични вещества, препарати и
продукти, приета с Постановление № 316 на
Министерския съвет от 2002 г. (ДВ, бр. 5 от
2003 г.).
Чл. 4. (1) На етикета се поставя следната
допълнителна информация:
1. съдържанието на активното (активните)
вещество (вещества), изразено в г/л или г/кг;
2. номер на партидата или друго означе-
ние, с помощта на което да се идентифицира
партидата;
3. функция на ПРЗ (фунгицид, инсектицид,
растежен регулатор, хербицид и т.н.);
4. вид на продукта (намокрим прах, емулсио-
нен концентрат и т.н.) съгласно приложението;
5. номер на заповедта, с която ПРЗ е разре-
шен от министъра на земеделието и горите, и
номер на удостоверението за предлагане на
пазара и употреба;
6. област на прилагане на продукта (култу-
ри, вредители, разрешена доза/концентрация,
моменти на прилагане, количество на работ-
ния разтвор);